Document ID: /roh_data/filtered/fineweb-2-filterrobots_roh.jsonl.gz/28668

La cuntrada da palì Val Fenga en l'Engiadina Bassa po vegnir revitalisada. La regenza conceda a la vischnanca Valsot ina contribuziun da maximalmain 200'000 francs per ils concept da demontascha.
En la Val Fenga vegnan demontads ils edifizis ed ils stabiliments da l'Armada svizra che han servì ils ultims decennis per proveder la chamona Heidelberg cun electricitad. La cuntrada da palì Val Fenga è d'impurtanza naziunala e tutga tenor l'inventari tar ina da las cuntradas da palì las pli bellas da la Svizra.